உரோடுபிளம்சைட்டு

உரோடுபிளம்சைட்டு (Rhodplumsite) என்பது  Rh3Pb2S2 என்ற மூலக்கூற்று வாய்ப்பாட்டால் விவரிக்கப்படும் ஓர் அரிதான உரோடியம்-ஈயச் சல்பைடு கனிமமாகும். முதலில் ஒரு பிளாட்டினம் கட்டிக்குள், 40 மைக்ரோமீட்டர் அளவுள்ள மணிகளாகக் கண்டுபிடிக்கப்பட்டது. ரோடியமும் ஈயமும் சேர்ந்து காணப்படுவதால் கனிமத்திற்கு உரோடுபிளம்சைட்டு என்று பெயர் வைக்கப்பட்டது. ஈயத்திற்கு இலத்தீன் மொழியில் பிளம்பம் என்பது பெயராகும். இந்த கனிமத்தில் அதிக அளவு ரோடியம் இருந்தாலும், அதன் அரிதான தன்மை காரணமாக பொருளாதார ரீதியாக இது ரோடியத்தின் தாது அல்ல.

மேற்கோள்கள்

ரோடியத்தின் கனிமங்கள்
ஈயக் கனிமங்கள்
சல்பைடு கனிமங்கள்
முக்கோணவமைப்புக் கனிமங்கள்